kardosdrur/scandi-wiki huggingface dataset:
Nepal Airlines

Nepal Airlines tidligere Royal Nepal Airlines el. Royal Nepal Airlines Corporation el. RNAC er et luftfartsselskab baseret i Kathmandu, Nepal. Nepal Airlines er Nepals nationale luftfartsselskab og ejet af den nepalesiske stat. Det er grundlagt i 1958 og er hjemmehørende i Tribhuvan International Airport i Kathmandu, hvorfra det opererer mere end 30 indenrigsruter og 7 internationale ruter.

Nepal Airlines betjener sine ruter med 2 Boeing 757 (B-757 Boeing 757-200) med plads til 190 passagerer samt en flåde på syv Twin Otter (de Havilland Canada DHC-6 Twin Otter også benævnt Dash 6), med plads til 19 passagerer.

Eksterne henvisninger 

 Nepal Airlines – officiel website

Flyselskaber fra Nepal
Etableret i 1958
Johann Walter

Johann Walter (født 1496, død 1570) (Johann Blankenmüller / Johannes Walter) var en tysk kantor i den første tid af den lutherske reformation og udgiver af den første evangeliske korsangbog Geistliches Chorgesangbüchlein i 1524. Han arbejdede sammen med Martin Luther om dette og man antager at Luther leverede de fleste salmer, mens Walter havde mest at gøre med melodierne.

Eksterne henvisninger 
 Sange på Wikisource
 DenDanskeSalmebogOnline.dk giver mulighed for at vælge komponist i rullemenuen (drop-down-menu) og derefter høre melodierne. Walter er repræsenteret med mange melodier.
 Artikel  om Walter som den lutherske musiks fader fra CarolinaClassical.com  – med mulighed for at lytte til melodier.
 Om Geystlische Gesangbuch 

Komponister fra Tyskland
Kirkemusikkomponister
Salmedigtere fra Tyskland
Stephen Colbert

Stephen Colbert (født 13. maj 1964) er en amerikansk talkshow-vært. Fra 2005 til 2014 var han vært på talk showet The Colbert Report på Comedy Central., som var opstået som en del af Jon Stewarts The Daily Show. Programmet indbragte ham både i 2006 og 2007 en plads på Times liste over de 100 mest betydningsfulde personer, en hæder Colbert ofte nævner med stor selvfølelse. Netop den påtagede selvfølelse er en del af hans parodiske fremstilling af den typiske talkshowvært, hvis træk han især har lånt hos Fox' The O'Reilly Factors vært, den stærkt højreorienterede Bill O'Reilly.

Colbert vakte furore i brede politiske og mediekredse i USA med sin satiriske tale for præsident George W. Bush ved White House Correspondents' Association Dinner 29. april 2006. Talen rummede så megen eksplicit kritik af amerikanske medier og af præsidenten, som sammen med Laura Bush var æresgæster ved den traditionsrige middag, at de fleste større medier forsøgte at ignorere den i deres omtale dagen efter. Imidlertid var Colberts tale i sin helhed lagt på bl.a. YouTube (hvorfra den senere af rettighedsgrunde blev fjernet) og meget eksponeret i blogosfæren.

Efter Google har købt rettighederne til talen, kan den stadig findes på internettet.

The Late Show 
I september 2015 overtog han værtsrollen på The Late Show fra David Letterman, der gik på pension.

Hædersbevisninger 
Colbert vandt en Grammy for Bedste comedyalbum for sin A Colbert Christmas: The Greatest Gift of All! i 2009 og en Grammy Award for Best Spoken Word Album i 2014 for sin indtalelse af America Again: Re-becoming The Greatness We Never Weren't.

Referencer

Eksterne henvisninger 

 
 

Tv-værter fra USA
Emmy-vindere
Satirikere fra USA
Kingfisher Airlines

Kingfisher Airlines el. Kingfisher Airlines Limited er et indisk luftfartsselskab med hovedkvarter i Bangalore, Indien. Det tilhører gruppen af større luftfartsselskaber i Indien med et rutenet, der forbinder 34 destinationer. Der er planer om udvidelser til yderligere regionale destinationer samt udvidelse med langdistanceflyvninger. Kingfisher Airlines har sin basis i Bangalore International Airport, Bangalore, Chhatrapati Shivaji International Airport, Mumbai og Indira Gandhi International Airport, Delhi, med en hub i Sardar Vallabhbhai Patel International Airport, Ahmedabad. Kingfisher Airlines ejer – gennem UB Holdings Ltd, et af sine holding selskaber – 26% af aktierne i lavprisselskabet Air Deccan, hvortil kommer optioner til at kunne erhverve yderligere 20%.

Kingfisher Airlines blev grundlagt i 2004 og startede flyvninger den 9. maj 2005 efter at have lejet fire Airbus A320. Skønt Kingfisher Airlines pr. juli 2007 fortsat kun opererer på indiske indenrigsruter, har selskabet tilkendegivet, at de planlægger at åbne flyvninger til USA med den nye Airbus A380. Luftfartsselsbaet ejes af den indiske koncern United Beverages Group (UB Group), der ledes af Vijay Mallya (der også ejer den populære indiske øl Kingfisher).

Eksterne links 

 Kingfisher Airlines – officiel website 

Tidligere flyselskaber fra Indien
Etableret i 2004
Ophørt i 2012
Constantino Zaballa

Constantino Zaballa Gutiérrez (født 15. maj 1978) er en spansk tidligere professionel cykelrytter.

Eksterne henvisninger 

Mandlige cykelryttere fra Spanien
Luis León Sánchez

Luis León Sánchez Gil (født 24. november 1983) er en spansk professionel landevejsrytter, som cykler for World Tour-holdet .

Hans lillebror er fodboldspilleren Pedro León.

Eksterne henvisninger 

 

Mandlige cykelryttere fra Spanien
Deltagere for Spanien ved sommer-OL 2012
Cykelryttere ved sommer-OL 2012
Joaquim Rodríguez

Joaquim Rodríguez Oliver (født 12. maj 1979) er en tidligere spansk professionel cykelrytter.

Eksterne henvisninger 

 

Mandlige cykelryttere fra Spanien
Cykelryttere ved sommer-OL 2016
Deltagere for Spanien ved sommer-OL 2016
PIL

Perspektiv i ledelse er et lederudviklingsprogram for topledere, der tidligere blev gennemført af Dansk Management Center (senere Dansk Management Forum) og i dag Center for Ledelse. En del af programmet bliver gennemført hos INSEAD i Frankrig. 

Programmet gennemføres som deltidsuddannelse over ca. 8 mdr.

Programmet udbydes i dag – med visse ændringer – under navnet Advanced Business Development (ABD).

Ledelse
Uddannelse i Danmark
Erhvervsliv i Danmark
JetLite

JetLite var et indisk luftfartsselskab, som blev grundlag i 1991 under navnet Air Sahara (Hindi:एअर सहारा). Selskabet skiftet i foråret 2007 navn til JetLite. Det indstillede flyvningerne i 2012.

Luftfartsselskabet, der var baseret i New Delhi, var et privatejet luftfartsselskab, som først og fremmest opererede ruteflyvninger mellem Indiens større byer samt med helikopterservice. JetLite havde hovedkvarter i Indira Gandhi International Airport, New Delhi, og havde betydningsfulde hubs i Begumpet Airport, Hyderabad, Chatrapati Shivaji International Airport, Mumbai, Chennai International Airport, Chennai (Madras) og Netaji Subhash Chandra Bose International Airport, Kolkata (Calcutta). 

Luftfartsselskabet blev grundlagt under navnet Sahara Airlines (el. Sahara Indian Airlines) den 20. september 1991 og begyndte flyvninger med to Boeing 737-200 den 3. december 1993. I den første periode efter sin etablering var flyvningerne koncentreret i Indiens nordlige halvdel med Delhi som luftfartsselskabets base, men gradvis blev rutenettet udvidet til hele landet. Den 2. oktober 2000 skiftede luftfartsselskabet navn til Air Sahara. Fra den 22. marts 2004 startede selskabet internationale flyvninger med selskabets første internationale rute fra Chennai (Madras) til Colombo i Sri Lanka. Air Sahara, der var ejet af den store indiske handelskoncern Sahara India Pariwar, blev i foråret 2007 afhændet og solgt til det større, indiske, private luftfartsselskab Jet Airways, der overtog selskabet pr. 20. april 2007, hvorefter selskabet ændrede navn til det nuværende JetLite.

Eksterne henvisninger 

 JetLite – official website

Tidligere flyselskaber fra Indien
Delhi
Etableret i 1991
Ophørt i 2012
Bovbjerg Fyr

Bovbjerg fyr er bygget i perioden 1876 – 1877 og blev tændt første gang 30. december 1877. Fyrets flammehøjde er 62 m, mens selve tårnet kun er 26 meter højt, da det står på en høj skrænt. Bovbjerg Fyr er et anduvningsfyr, dvs. et af de store fyr, der bruges ved sejlads på havet.

Fyrkarakteren er to hvide blink hvert 10. sekund. Lyskilden er skiftet flere gange, men fyret har stadig sin originale Fresnellinse fra 1877. Siden 1978 er det ligesom andre danske fyr blevet styret fra Fornæs Fyr, og det lyser stadig. I klart vejr kan lyset ses på 16 sømils (29,5 kilometer) afstand.

Der er 93 trin op til udsigtsbalkonen. Herfra ser man ud over Bovbjerg, som er et uspoleret istidslandskab, hvor fed grøn græsmark strækker sig helt ud til den 40 meter høje klint mod havet.

Fyret er bygget efter tegning af fyringeniør C.F. Grove og arkitekt N.S. Nebelong (død 1871, men leverede tegning til det tilsvarende Hirtshals Fyr i 1863).

Foran fyret er der anbragt en mindesten, som er rejst af den lokale byfoged i forbindelse med kong Frederik VI's besøg i 1826 og 1830. I området findes der desuden yderligere to mindesten; Nord for fyret står en mindesten for Venstrepolitikeren Christen Berg, som er rejst 1902, nord for Ferring By findes en mindesten for C.F. Grove, som initiativtager til kystsikring på den jyske vestkyst i 1875.

I 2006 blev Bovbjerg Fyr solgt af Farvandsvæsenet til Lemvig Kommune for 1 million kroner. Per 1. juni 2007 overdraget fra Lemvig Kommune til Fonden Bovbjerg Fyr for 1 krone. Bag driften af Bovbjerg Fyr og de tilhørende aktiviteter står dels en fondsbestyrelse og dels en støtteforening samt en lang række frivillige medarbejdere. Fyret drives nu som et populært udflugtsmål og mødested.

Eksterne henvisninger 

 Bovbjerg Fyr på 1001 fortællinger om Danmark
 Bovbjerg fyr
 farvandsvæsnet.dk: Dansk Fyrliste 2009 

Fyrtårne i Danmark
Bygninger, konstruktioner og anlæg i Lemvig Kommune
Comfortably Numb

Comfortably Numb er en sang fremført at det britiske band Pink Floyd.
Comfortably Numb blev udgivet i 1979 på dobbeltalbummet The Wall.

I Comfortably Numb spiller David Gilmour 2 soloer. Sidste solo regnes som verdens bedste solo ifølge forskellige engelske radiostationer.

Plot 
På samme måde som alle de andre sang på The Wall, fortæller Comfortably Numb en del af historien om rocksangeren Pink. Pink hører nu midt i sin selvpålagte koma, en læge tale til ham. Lægen giver ham nu en sprøjte med et opkvikkende stof, for at få ham på benene, så han kan komme i gang med sin koncert.

Pink Floyd sange
Jaruplund Højskole

Jaruplund Højskole er en dansk folkehøjskole i Jaruplund syd for Flensborg i Sydslesvig. Den drives af Dansk Skoleforening for Sydslesvig e.V., der har hjemsted i Flensborg lige syd for den dansk-tyske grænse.

Historie
Sydslesvigs første danske højskole, Aagaard Højskole, havde virket fra 1863 til sin lukning i 1889. Efter anden verdenskrig opstod der igen ønske om at genoprette en dansk højskole syd for grænsen og danske højskole- og landbrugskredse samlede midler ind til oprettelsen. Højskolen skulle oprindelig bygges i Sankelmark og der var allerede sikret en egnet grund ved Sankelmark Sø, men det blev forhindret af landråd og senere ministerpræsident Lübke under henvisning til, at området var fredet. Fra tysk side opførtes dog kort efter på samme sted Grenzakademie Sankelmark. Episoden illustrerer de nationale modsætninger i tiden efter anden verdenskrig. I stedet blev højskoleplanerne realiseret i Jaruplund, hvor Jaruplund Højskole begyndte sin virksomhed i 1950. Undervisningen startede i barakker, der var genbrug fra den tyske flygtningelejr i Blåvand. Barakkerne blev afløst af en ny elevfløj omkring 1960, og i slutningen af 1980'erne blev det store auditorium ud mod søen opført. I 2014 afsluttedes en større udvidelse og ombygning, der bl.a. har gjort højskolen handikapvenlig. 

Højskolen arbejder ud fra Grundtvigs ideer. Hovedopgaven er at formidle viden om regionens historie og den danske folkedel i Sydslesvig. Men der tilbydes også fag i drama, teater, kunsthåndværk, musik, litteratur, samfundsdebat og religion. Til de kreative fag råder højskolen over flere atelierer, studier og værksteder.

Højskoleforstandere 
 1950-1954 Jørgen Holm Jessen (1913-2003) 
 1954-1972 Niels Bøgh-Andersen (1908-1991)
 1972-1979 Karl Andresen (1926-2004)
 1979   Arne Hyldkrog (1932-2001)  
 1980-1994 Egon Rasmussen (1931-2003)
 1994-2014 Dieter Paul Küssner (1941- )
 2014- Karsten B. Dressø (1956- )

Eksterne henvisninger 
 Jaruplund Højskole
 Dansk Skoleforening for Sydslesvig

Noter 

Folkehøjskoler i Danmark
Danske uddannelsesinstitutioner i Sydslesvig
Etableret i 1950
Lyngvig Fyr

Lyngvig Fyr eller Nr. Lyngvig Fyr blev bygget i 1906 og er beliggende på Holmsland Klit mellem Søndervig og Hvide Sande.

Fyrets flammehøjde er 53 m, selve tårnet er 36 m højt.

Fyrtypen er anduvningsfyr.

Fyrkarakteren er: Roterende hvidt blink hvert 5. sekund.

Der er 159 trin til udsigtsbalkonen. Fra foden af den 17 m høje klit hvorpå fyret står er der 228 trin til udsigtsbalkonen.

Fyret drives af Ringkøbing-Skjern Museum.

Eksterne henvisninger

Fyrtårne i Danmark
Bygninger, konstruktioner og anlæg i Ringkøbing-Skjern Kommune
Værktøjslære

Værktøjslære er et undervisningsfag, der formidler den grundlæggende viden om det værktøj, der hører til et håndværksfag. For snedkerfagets vedkommende omfatter det f.eks. slibning og vedligeholdelse af høvle, men også høvlens rette brug og vurdering af, hvor og hvornår den bruges, og hvornår andet værktøj er at foretrække, og hvilke hjælpeværktøjer — også selvkonstruerede — der kan komme på tale ved en hensigtsmæssig produktion.

Faget findes selvstændigt eller som integreret del på tekniske skoler og som et mindre emneområde i f.eks. folkeskolens sløjdundervisning.

Litteratur 
 Sigurd Eskildsen: Værktøjslære. Håndbog for metalundervisningen i folkeskolen. 128 sider. Gyldendals Forlag 1967.
 Håndbog i sløjd. Træbearbejdning med håndværktøj. Materialer. Håndværktøj. Teknik. Redigeret af A. Nygaard, Keld Pedersen og V.L. Rosenbech. Udgivet af Dansk Sløjdlærerforening 1973. 3.udg. 1998 på Dansk Skolesløjds Forlag. 
 Håndbog i sløjd. Metalarbejde. Af: Lars Skibelund. Dansk Skolesløjds Forlag 1982. 

Håndværk
Sløjd
Materiel kultur
Tranekær Fyr

Tranekær Fyr blev bygget i 1897. Fyret blev slukket i 1977, da man havde afmærket Storebælt med høje rørmaster i stedet for de gamle fyr langs Langeland.

Kilde 

Fyrtårne i Danmark
Langeland
Materialelære

Materialelære er et undervisningsfag, der formidler den grundlæggende viden om de materialer, der hører til et håndværksfag, såvel naturlige (f.eks. træ) som syntetiske (kunststoffer). Formålet med undervisningen er, at de rette materialer vælges til det enkelte formål, og at de forarbejdes på rette måde ud fra en viden om deres egenskaber.

Faget findes selvstændigt eller som integreret del på tekniske skoler og som et mindre emneområde i f.eks. sløjdundervisning.

Håndværk
Sløjd
Materiel kultur
Castor og Pollux

Castor og Pollux  var i romersk mytologi (Kastor og Polydeukes i græsk)  tvillinger, der hørte til og en del af argonauterne. Deres moder var Leda med Tyndareos som fader til Castor og Zeus til Pollux. De er kendt som Dioskurer ("Zeus-sønner" )

Den romerske legende om Castor og Pollux 

Romerne kæmpede enten mod etruskerne eller det latinske forbund (omkring tredive landsbyer og stammer som latinere) ved Regillussøen sydøst for Rom. Slaget gik dårligt, indtil to strålende unge mænd på hvide heste dukkede op og førte romerne til sejr. Samme dag sås de to mænd vande deres heste ved en brønd på Forum. De fortalte indbyggerne om sejren ved søen og forsvandt. Castor og Pollux' tempel blev bygget ved brønden på Forum.

Stjernebilledet Tvillingerne 
Stjernebilledet Tvillingerne repræsenterer Castor og Pollux, der er udødeliggjort af Zeus. Dets mest lysstærke stjerner (α and β Geminorum) er opkaldt efter dem.

Kilder og henvisninger

Se også 

 Castor og Pollux-templet på Forum Romanum i Antikkens Rom.
 Et tempel tæt ved Agrigento på Sicilien. 
 Der fandtes også et i Napoli, som senere blev basilika-kirken, Basilica di San Paolo Maggiore, men det blev beskadiget 1686-1688 af jordskælv. De sidste to kolonnader fra det gamle tempel blev fjernet i begyndelsen af det 18. århundrede.

Mytologi
Argonauter
Thatcherisme

Thatcherismen er en fællesbetegnelse for den politik, som blev ført af Margaret Thatcher under hendes tid som Storbritanniens premierminister i årene 1979-1990.

Hovedpunkterne i thatcherismen er:
 Markedsøkonomi
 Privatisering af statslige foretagender
 Kraftig sænkning af skattesatser, delvis finansieret ved fjernelse af særordninger og fradrag
 Individualisme og selvhjulpenhed frem for omfordeling
 Skepsis over for EU

Thatcherismen har betydet et øget fokus på borgeren som skatteyder og på effektivisering gennem management-tænkning. Margaret Thatcher var desuden imod fagforeningernes magt, som hun mente bar en stor del af skylden for landets økonomiske problemer i 1970'erne. Ikke mindst utilfredshed med omfattende strejker i vinteren 1978-79 (siden kendt som "utilfredshedens vinter" (the winter of discontent)) førte til Thatchers valg til premierminister i 1979 under sloganet "Labour isn't working". Thatcherismens ideologiske udgangspunkt var Friedrich von Hayek og Milton Friedman. Thatcherismen kan ses som led i en international tendens til politisk højredrejning i 1980'erne efter en periode med venstredominans i 1970'erne. Den vigtigste eksponent herfor var formentlig Ronald Reagan i USA, men tendensen omfattede også f.eks. Helmut Kohl i Tyskland, Ruud Lubbers i Holland og Poul Schlüter i Danmark. 

Ideologier
Anita Roddick

Anita Lucia Roddick (født Anita Lucia Perella, 23. oktober 1942, død 10. september 2007) var en engelsk forretningskvinde, der især blev kendt for forretningskæden The Body Shop, et britisk kosmetikfirma, der satte gang i etisk funderet forbrug ved blandt andet at undgå at teste produkter på dyr, beskytte jordkloden og forsvare menneskerettighederne i virksomhedens drift.

Opvækst og karriere 
Anita Roddick var datter af italienske immigranter i Littlehampton i Sussex, hvor moderen var aktiv med genbrug. Som ung rejste Anita Roddick en hel del, og hun var fascineret af de forskellige kulturer, hun mødte. 

I 1976 grundlagde hun The Body Shop med en butik med et sortiment på 15 produkter, i første omgang for at have noget at give sig til, mens manden var i USA. Ideen var at indarbejde de tanker, hun havde gjort sig på sine rejser. Der viste sig at være grobund for tankerne, og allerede et halvt år senere åbnede den næste butik. Femten år senere var det blevet en verdensomspændende virksomhed med 700 afdelinger og et sortiment på 300 produkter.
I 2004 var næsten to tusinde afdelinger, og firmaet blev udpeget som det næstmest troværdige i Storbritannien samt nr. 28 i hele verden.

I 2007 solgte Roddick The Body Shop for næsten 7 milliarder kroner til den franske kosmetikgigant L'Oréal. Hendes 30-årige forretningsliv havde da givet hende adskillige priser kulminerende med Order of the British Empire i 2003.

Privatliv 
Anita Roddick havde mødt Gordon Roddick í slutningen af 1960'erne og parret blev gift i 1970. De fik to døtre, og familien rejste en del, blandt andet på grund af Gordons arbejde for FN.

Anita Roddick var kendt for sit velgørenhedsarbejde, og hun stiftede blandt andet en organisation, der arbejdede for forsømte børn, inspireret af oplevelser på rumænske børnehjem. I 2005 bekendtgjorde Roddick, at hun ville trække sig tilbage fra forretningsverdenen og skænke sin formue (anslået til mere end 500 millioner kr.) til velgørende formål.

I begyndelsen af 2007 fik hun konstateret hepatitis C, og hun var meget åben om sin sygdom. Gordon Roddick døde i løbet af året, og selv døde hun af en akut hjerneblødning i september.

Eksterne henvisninger 
 Anita Roddicks hjemmeside

Erhvervsfolk fra Storbritannien
Forsendelsesomslag

Et forsendelsesomslag er et stykke papir, som lægges uden om tilbudsaviser og andre adresseløse forsendelser, således at den bunke post, som hver husstand skal modtage, lettere holdes samlet. Oprindelig var omslaget bare et stykke papir, men nu er der adskillige forsendelsesomslag, der er blevet til egentlige reklamemedier (reklameomslag).

Forsendelsesomslag 
 Med Rundt – fra Post Danmark
 Svepet – fra Posten AB

Posten i Danmark
Oprøret i Ådalen

Oprøret i Ådalen (originaltitel: Ådalen 31) er en svensk film fra 1969 af Bo Widerberg.

Filmen omhandler oprøret i Ådalen i Sverige i 1931, hvor fem blev dræbt, da soldater åbnede ild mod en fagforeningsdemonstration.
Det der rent filmisk gør den speciel er at den for hovedparten er filmet i modlys. En svær med absolut spændende metode der giver helt specielle effekter og betoninger på billedsiden.

Medvirkende (udvalg) 
 Peter Schildt – Kjell Andersson
 Kerstin Tidelius – Karin, Kjells mor
 Roland Hedlund – Harald, Kjells far
 Martin Widerberg – Martin, Kjells bror
 Stefan Feierbach – Åke, Kjells bror
 Marie De Geer – Anna Björklund
 Anita Björk – Hedvig, Annas mor
 Olof Bergström – Olof, Annas far
 Jonas Bergström – Nisse
 Pierre Lindstedt
 Olle Björling – Strejkebryder
 Rolf Tourd – Sune Pålman

Eksterne henvisninger 
 

Svenske film fra 1969
Dramafilm fra Sverige
Film baseret på virkelige begivenheder
Film instrueret af Bo Widerberg
Bodilprisen for bedste ikke-amerikanske film
Bangladesh Kommunistparti (Leninistisk)

Bangladesh kommunistparti (Leninistisk) var et politisk parti i Bangladesh. Det blev stiftet i Kolkata (tidligere Calcutta) i 1971, af flere små kommunistiske fraktioner. Amul Sen er partiets formand.

BKP(L) sagde selv at de ikke var loyale over for hverken Moskva eller Pekin. BKP(L) havde et tæt samarbejde med Indiens kommunistparti (marxistiskt).

I 1980 gik BKP(L) sammen med andre politiske grupper og dannede Bangladesh Arbejderparti.

Politiske partier i Bangladesh
Kommunistiske partier
Etableret i 1971
Farmakologisk receptkontrol

Farmakologisk receptkontrol (også kaldet farmaceutisk receptkontrol) er en disciplin, som studerende på de højere videregående uddannelser til farmakonom og farmaceut trænes i.

Ifølge dansk lovgivning skal farmakologisk receptkontrol foretages på samtlige recepter udstedt af læger, tandlæger og dyrlæger, som bliver indleveret og ekspederet på et apotek, en apoteksfilial eller et apoteksudsalg.

Den farmakologiske receptkontrol indebærer kontrol af den receptudstedende læges, tandlæges eller dyrlæges autorisation (dvs. tilladelse til at udstede recepter) samt kontrol af selve lægemidlet og dets styrke, mængde, dosering, indikation (anvendelsesområde) og eventuelle kontraindikationer eller interaktioner med andre lægemidler.

Farmaceutisk receptkontrol er en del af begrebene rationel farmakoterapi og klinisk farmaci i apotekssektoren. Receptkontrollen er således med til at sikre færre medicineringsfejl og fejlmedicineringer samt en større patientsikkerhed og er til gavn for både samfundet og sundhedsvæsenet.

Farmakologisk kontrol af recepter må kun udføres af farmaceutisk uddannet personale – dvs. enten farmakonomer eller farmaceuter.

Eksterne kilder, links og henvisninger
 Lægemiddelstyrelsens bekendtgørelse af 20.02.2007 om recepter 

Sundhedsvæsen i Danmark
Farmakologi
Apoteksvæsen
Akademiske discipliner
Johann Gottfried Walther

Johann Gottfried Walther (født 18. september 1684 i Erfurt, død 23. marts 1748 i Weimar) var en tysk komponist og organist.

1702 blev Walther organist i Thomaskirken i Erfurt, og 23 år gammel blev han kapelmester i Weimar, hvor han blev ven med Johann Sebastian Bach, som var hans næstsøskendebarn <ref>Oversat fra det norske ord : tremenning – Om tremenning''', næstsøskendebarn, se Om danske, norske og engelske slægtsbetegnelser )</ref>. Walther skrev mange korværker, men er nok mest kendt for sine koralbaserede værker for orgel.

1732 udgav han Musikalisches Lexikon'', et af de første musikleksika i verden.

Referencer

Eksterne henvisninger 

 Noder  fra KantoreiArchiv.de

 

Organister fra Tyskland
Komponister fra Tyskland
Personer fra Erfurt